BRU: naelbyter-halfeind beloof vuurwarm finale - Maroela Media
Op die koop toe het geeneen van die twee spanne wat die Grootuitdaagbeker eerskomende Saterdag betwis, Hawston en Saldanhabaai, al dié gesogte beker omhoog gehou nie.
Slegs een van die agt kragmetings Saterdag het `n wegholoorwinning opgelewer, die res is met tussen twee en sewe punte gewen.
Majestics van Citrusdal, die enigste van die vier verdedigende kampioene wat die uitspeelronde oorleef het, het 63-11 (rustyd 26-11) in die halfeindstryd om die Gemeenskapskild teen Greyton gewen.
Die Tiere van die Noordweste is vyf jaar gelede gestig en het sedertdien nog elke jaar die skild gewen.
Wat die Grootuitdaagbeker betref, het Hawston 28-26 (rustyd 17-7) teen Robertson gewen; en Saldanhabaai het Young Roses van Wellington 36-33 (rustyd 17-15) geklop.
In die reeks om die Streekuitdaagbeker het Rawsonville vir die indrukwekkendste terugvegpoging van nie minder nie as vier uit die agt botsings gesorg. Hy het Invincibles van Vredendal 36-31 verslaan nadat die verloorspan rustyd 25-3 voor was. Napier moes eweneens inhaal dat dit klap om 27-25 te wen nadat Langebaan rustyd 19-12 voor was.
Russell Smith het 20 punte vir Langebaan met ses strafdoele en `n doelskop behaal.
Tandfontein is die ander finalis in die reeks om die Gemeenskapskild nadat hy `n rustydagterstand van 0-8 teen Rangers De Hoop omgekeer het om 29-24 te wen.
Spartans het sy halfeindstryd in die Eerste Liga teen Young Lions 22-18 gewen nadat die Lions rustyd 10-7 voor was; en die kragmeting tussen Excelcior en Young Turbos, wat rustyd 5-5 gelykop was, is uiteindelik 22-15 deur Excelsior gewen.
Hawston 28 (17) – Drieë: Chad Kleinsmidt, Neil Coetzee, Cameron Plaatjies. Doelskoppe: Bradley Brown (2). Strafdoele: Brown (3).
Robertson 26 (7) – Drieë: Lorenzo Baardman, Johan Stefanus, Nicklaas Luckas, Senan van der Merwe.
Doelskoppe: Adriaano Conradie (3).
Saldanhabaai 33 (17) – Drieë: Weslie Adams, Ludio Williams, Tiaan van Wyk. Charlton Vraagom. Doelskoppe: Chesswin Williams (2). Strafdoele: C Williams, Vraagom. Skepdoel: Vraagom.
Roses United 30 (15) – Drieë: Zane Fortuin, Kelvin Fikster, Larnelle Maralack, Rowan Ranna. Doelskoppe: Johnwen Lewis (2). Strafdoele: Lewis (2)
Napier 27 (12) – Drieë: Phillip Swart, Dean Swart (2). Doelskoppe: Amir Visser (2), Taswill Olivier. Strafdoele: Visser, Gavin Smith.
Langebaan 25 (19) – Drieë: Selamain Ocks. Doelskop: Russel Smith. Strafdoele: Russel Smith (6).
Rawsonville 36 (3) – Drieë: Selvino Antonie, Steve Smith, André Stevens, Fanie de Vries, Franco Magerman. Doelskoppe: Cameron van der Wygen (3), Antonie. Strafdoel: Van der Wygen.
Invincibles 31 (25) – Drieë: Jose Williams, Clinton Isaacs, Jerigo Thomas. Doelskoppe: Ashley Isaacs (2).
Strafdoele: A Isaacs (2), Werner Syster (2).
♦ Die eindstryde Saterdag in die Bolandstadion op Wellington begin 11:00, die hekke open 09:30, en toegang kos R20 per kop en R10 vir leerlinge onder 12.
Soos gebruiklik sal die strate om die stadion gesluit wees, met openbare parkering beskikbaar by Huis Murray (oorkant die B-veld) teen R20 per voertuig.
11:00 – Spartans teen Excelcior
12:45 – Tandfontein teen Majestics
14:30 – Napier teen Rawsonville
16:15 – Hawston teen Saldanhabaai
Kwagga kan ŉ Bok word